Fatimah Abdul Majid

Datuk Hajah Fatimah Haji Abdul Majid merupakan salah seorang pengasas penubuhan dan perjuangan UMNO sejak 1946 lagi. Beliau dan ahli-ahli yang lain mengadakan kempen siang dan malam di kawasan pedalaman dengan menaiki basikal, perahu dan berjalan kaki berjumpa rakyat untuk mencari sokongan dan pengaruh.

Pilihan raya

Dalam pilihan raya umum Tanah Melayu 1959 beliau menang dan terpilih sebagai wanita pertama menjadi Ahli Dewan Negeri Johor. Pilihan raya umum Malaysia 1964 beliau menang dan menjadi wanita pertama dari kawasan Parlimen di negeri Johor terpilih menjadi Ahli Dewan Rakyat Malaysia. Seterusnya beliau menang sehingga pilihan raya umum Malaysia 1974.

Sumbangan

Beliau mengasas dan menubuhkan pasukan tentera Wataniah Wanita pada tahun 1964. Ketika itu Negara sedang berhadapan senario getir berikutan konfrontasi Indonesia-Malaysia.

Beliau membangkitkan  isu harta sepencarian yang telah banyak membantu wanita-wanita Islam apabila berlaku perceraian rumahtangga sehingga hari ini.

Biografi

Sebuah biografi bertajuk 'Fatimah - Gadis Desa Serikandi Bangsa' ditulis oleh Fauziah Fadzil. Dalam rancangan bual-bicara 'Apa Kata Wanita' kendalian Datin Zamzarina Zambri menemubual Datuk Fatimah Abdul Majid (90 tahun) di TV1, jam 10 pagi, 30 Ogos 2009. Turut hadir ialah Menteri Pertahanan Malaysia, Dato’ Seri Dr Ahmad Zahid Hamidi.

Anugerah

Pada 27 November 2008 beliau dianugerah Darjah Panglima Jasa Negara yang membawa gelaran Datuk oleh Yang di-Pertuan Agong, Sultan Mizan Zainal Abidin di Istana Negara.

Meninggal dunia

Beliau telah meninggal dunia pada 12 April 2013 di Institut Jantung Negara (IJN) kerana sakit tua.

Rujukan

Ahli Dewan Negeri Johor pertama
Anggota wanita Pertubuhan Kebangsaan Melayu Bersatu
Ahli wanita Dewan Rakyat Malaysia
Orang dari Muar
Ahli Dewan Rakyat, Parlimen Malaysia ke-2
Ahli Dewan Rakyat, Parlimen Malaysia ke-3
Ahli Dewan Rakyat, Parlimen Malaysia ke-4